ky ru hbs_cyr ky ru el ru ru ru ky ru ky ru ru ky ru ky ru ky ru ru tt ru ky ky bg ky ru kk ru ky ky ky ru ky ru ky ky ru ru ru ru ru ky ru ru ru ky bg ky myv ky ru ky ru ky ru ru ky ky ky ky ky ky ky ky ky uz ky ky ky ky ky ru
газета "Айат пресс" на кыргызском языке • №30, 09.07.09. • "Айат пресс" гезити, кыргызча... •
email • архив • редакция • меймансап
кыргыз тилиндеги гезит "Айат пресс"
Кимиңерден кимиң эр, президент болчу кимиңер?
- Алдыдагы боло турган шайлоодо президенттикке кимди татыктуу деп ойлойсуз?
"Ийгилик- президенттин туура саясатында"
Же кыйшык көлөкөнү түзөткүсү келген доктор
"Арашандан" чоңойгон Атамбаев жеңил баа саясатчыбы?
Алтынбек СУЛАЙМАНОВ, ЖК депутаты:
"Шоктугубуздан чоң өрт чыгарганбыз"
"Көрүнгөн кызды жактырып, "бабник" бойдон жүрөм"
Улуттук госпиталдын неврология бөлүмүнүн башчысы:
"КМШда инсульт боюнча Кыргызстан биринчи орунда
Өмүрдүн гүлүн өлүмдүн сүрү сестентет!
Күрөшкө катышып, бильярд, теннис ойногон ырчы
Кимиңерден кимиң эр, президент болчу кимиңер?
Өлкө башчысы Курманбек Бакиев апта башында Суусамыр жайлоосунда малчылык маселеси боюнча уюшулган республикалык 4-слетко катышып, эл менен жолугушуп кайтты. Андан соң ак халатчандардын кесиптик майрамын утурлай филармонияда медицина кызматкерлерин куттуктап өттү.
Учурда түштүк аймактарында шайлоочулары менен жолугушкан Темир мырза коррупция менен күрөшүп, татыктуу лидерди тандап гана тим болбостон тунгуч ажобузду мекенге алып келүү керек экендигин баса белгилеп өттү. Сариев убагында Акаев менен жакын мамиледе болбосо да, анын жүргүзгөн саясатын туура деп баалап келгендигине токтоло кетти.
Токтайым Үмөталиеванын айтуусунда региондорду кыдыруу боюнча көбүнчө энелердин ыйлап кайрылуусу ойго салган. Тактап айтканда жаш кыздарды ала качуу менен молдолордун нике кыйюусу салтка жатпаган иш деп жергиликтүү энелер кайрылышкан. Өзгөчө мындай көрүнүш түштүк тарапта күч алганын талапкер айым тастыктады. Ошондой эле талапкер айымдын билдирүүсүндө президенттикке талапкерлер тегерек стол үстүндө бетме-бет жолугуп жеке амбицияны унутуу менен эл арасындагы көйгөйлүү маселелер тууралуу сүйлөшүү керек экендигин баса белгиледи.
Бириккен элдик кыймыл тарабынан президентикке талапкер Алмазбек Атамбаев учурда Нарын областынын бардык аймактарында шайлоо алдындагы эл менен жолугушуусун улантып жүрөт.
Борбордук шайлоо комитети алдыдагы референдумга КМШ өлкөлөрү тарабынан 82 эларалык байкоочуну дайындоодо. Шайлоого карата жалпысынан 25 өлкөдөн 193 байкоочу дайындалып жаткандыгын камтыган чечимди бүгүн Кыргыз Республикасынын БШК кабыл алды.
Курманбек Бакиевге Франция жана
Өлкө башчысы Курманбек Бакиевге жакында жазган катында Франция президенти Николя Саркози Ооганстанда терроризмге каршы жүрүп жаткан аракеттерди колдоо үчүн АКШ жана Кыргызстандын ортосундагы Транзиттик логисттик борборду түзүү келишими боюнча кабыл алынган чечим үчүн ыраазылыгын билдирет.
"Ооганстандагы жана аймактагы кырдаалды турукташтыруу боюнча жалпы аракеттерде Кыргызстан Өнөктөштүк ролун көрсөттү. Ооганстандагы абал боюнча диалогду жеңилдетүү боюнча cиз сунуштаган Бишкек демилгеси бул маселе боюнча Кыргыз Республикасынын активдүү позициясы бар экендигин далилдейт", - деп айтылат француз лидеринин катында.
Андан тышкары Саркози Франциянын Кыргызстан менен эки тараптуу кызматташуусун өнүктүрүү кызыкчылыгы бар экендигин бекемдеди. "Учурдан пайдаланып Франциянын Кыргыз Республикасы менен конкреттүү жана үзүрлүү алака-катыштарды өнүктүрүүгө каалоосу бар экендигин эсиңизге сала кетким келет. Жакында Бишкекте ачылганы турган Франциянын элчилиги бул аракеттерге көмөкчү болот", - деп белгилеген Франциянын лидери.
Кыргыз-француз кызматташтыгын активдештирүү жана Бишкекте Франциянын элчилигин ачуу ниети жөнүндө Курманбек Бакиев менен Франциянын Ооганстандагы жана Пакистандагы Атайын өкүлү Пьер Лелуш мырзанын 2009-жылы 22-июнда өткөн жолугушуусунда эле сүйлөшүлгөн.
Дал ушул эле мазмундагы кат мамлекет башчыга Ооган Президенти Хамид Карзайдан да келип түштү. Ал Курманбек Бакиевге "Манас" аба майданынан Ооганстанга жүк ташуу үчүн эларалык коопсуздук күчтөрүнө логистикалык колдоо мүмкүнчүлүгүн түзүп бергендигиңизге ыракмат", - дейт.
"Экстремизмге, терроризмге каршы жана өлкөбүздө тынчтыкты жана коопсуздук орнотуу боюнча күрөшүбүзгө тилектештик көрсөткөнү үчүн Кыргызстандын элине жана өкмөтүнө Ооган элинин атынан ыраазылык билдирем", - деп белгилейт Ооганстан мамлекетинин башчысы катында.
Үрүмчүдө коменданттык саат киргизилип, шаардын көчөлөрүн 2 миңдей полиция күчтөрү күзөтүүдө. Чоң жолдоруна мыкты куралданган полиция күчтөрү коюлган. Шаар тургундары интернет жана кол телефондорду колдоно албай калышкан. Эскерте кетсек жекшемби күнү Үрүмчүдөгү жергиликтүү уйгурлар менен хан кытайлар арасында кагылыш болуп, анда 140 адам өлүп, 800гө жакыны жаракат алган. Шинжаң-Уйгур автономиялык районунун губернатору Нур Бекри "кандуу кагылышууну өлкө ичиндеги жана тыш өлкөлөрдөгү уйгур жикчилери, террорчулар жана диний экстремисттер уюштурду" деп билдирген. Айрым маалыматтарга караганда кагылышуунун чыккан себеби уйгурлар Бээжинден көз карандысыз мамлекет курууну көздөгөн.
2009-жылдын 3-кварталынан тарта Кыргызстанда өнөржай секторунун өсүшү күтүлүүдө. Бул туурасында Кыргыз Республикасынын өнөржай, энергетика жана отунсуу ресурсу министри Ильяс Давыдов белгиледи. Анын айтуусуна карганда азыртан өлкө ичиндеги ири ишканаларда өнөржайдын өсүп баратканы байкалууда. Майлы-Суу электролампа заводу камсыздоого бардык шарттарды алгандыгын жана жергиликтүү базарга 530 даана лампа чыгаруу керек экендигине токтоло кетти.
Эки доочу бир келсе
Бишкектин борбордук ТЭЦи сууга 73 млн. сом карыз. Бул туурасында "Бишкекшаарсууканал" өндүрүштүк-техникалык башкаруунун башчысы Мурадин Сейдалиев айтып өттү. Анын айтуусунда ТЭЦтин 6-7 жылдан берки карызы 73 миллион сомду чапчып жыгылды.
Сен менден кеткиң келди...
2008-жылы Кыргызстандан Россияга жарым миллионго жакын кыргыз жарандары кетишкен. Тастыкталган маалыматтарга таянсак, өткөн жыл ичинде Россия аймактарынан кайтып келген мекендештерибиздин жалпы саны 552 миң 715ке жетсе, кеткендери 482 миң 364 адамды түзгөн.